stanford-oval/wikipedia huggingface dataset:
Cyrus West Field
Elämä ja ura

Field oli juristi David Dudley Fieldin ja Yhdysvaltain korkeimman oikeuden tuomarin Stephen Johnson Fieldin nuorempi veli. 15-vuotiaana hänestä tuli virkailija newyorkilaisen A. T. Stewart & Co:n liikkeessä, jossa hän työskenteli kolme vuotta. Hän työskenteli sitten kaksi vuotta veljensä Matthew Dickinson Fieldin kanssa paperitehtaassa Leessä Massachusettsissa. Vuonna 1840 hän aloitti itsenäisesti paperiliiketoiminnan Westfieldissä Massachusettsissa, mutta hänestä tuli melkein heti osakas New Yorkissa toimivaan paperin tukkukauppaan E. Root & Co:hon, joka kuitenkin epäonnistui seuraavana vuonna. Field perusti pian sen jälkeen lankonsa kanssa yrityksen Cyrus W. Field & Co., ja vuoteen 1853 mennessä hän oli kerännyt suuren omaisuuden, maksoi Rootin velat ja vetäytyi aktiivisesta liiketoiminnasta. Samana vuonna hän matkusti taiteilija Frederic Edwin Churchin kanssa Etelä-Amerikassa. Vuonna 1854 hän kiinnostui veljensä Matthew'n kautta insinööri Frederick Newton Gisbornen hankkeesta, joka koski Newfoundlandin halki kulkevaa lennätintä, ja häntä kiehtoi ajatus Atlantin yli kulkevasta lennätinkaapelista, johon liittyen hän kysyi neuvoja Samuel Morselta ja Matthew Fontaine Maurylta. Peter Cooperin, Moses Taylorin, Marshall Owen Robertsin ja Chandler Whiten kanssa hän perusti New York, Newfoundland & London Telegraph Company -yhtiön. Kun hän oli varmistanut maihinnousuoikeudet Amerikan puolella valtamerta, hän ja insinööri John Watkins Brett, joka oli nyt hänen tärkein liikekumppaninsa, ottivat yhteyttä insinööri Charles Tilston Brightiin Lontoossa, ja joulukuussa 1856 he perustivat Isossa-Britanniassa Atlantic Telegraph Companyn. He saivat valtionavustuksen sekä Ison-Britannian että Yhdysvaltain hallituksilta. Kaapelin laskemista yritettiin epäonnistuneesti elokuussa 1857 ja kesäkuussa 1858, mutta lopulta kaapeli saatiin laskettua 7. heinäkuuta - 5. elokuuta 1858 välisenä aikana. Jonkin aikaa viestejä välitettiin, mutta lokakuussa kaapelista tuli käyttökelvoton sen eristyksen pettämisen vuoksi. Field ei kuitenkaan luopunut yrityksestä, ja lopulta heinäkuussa 1866, edellisen vuoden epäonnistuneen yrityksen jälkeen, kaapeli laskettiin ja otettiin onnistuneesti käyttöön. Yhdysvaltain kongressi myönsi hänelle kultamitalin, ja hän sai monia muitakin kunnianosoituksia sekä kotimaassa että ulkomailla. Vuonna 1877 hän osti enemmistöosuuden New York Elevated Railroad Companysta, jonka toimitusjohtajana hän toimi vuosina 1877-1880. Hän työskenteli Jay Gouldin kanssa Wabashin rautatien loppuunsaattamiseksi, ja hän myös osti The New York Evening Express- ja The Mail -sanomalehdet ja yhdisti ne The Mail and Express -sanomalehdeksi, jota hän johti kuuden vuoden ajan. Field kärsi kuitenkin raskaita taloudellisia tappioita myöhempinä vuosinaan.
Aiheesta muualla

Kuvia tai muita tiedostoja aiheesta Cyrus West Field Wikimedia Commonsissa
2. HNL

| 2>  HNL |
| --- | --- |
Laji:  Jalkapallo
Maa(t):   Kroatia
Perustettu:  1992
Joukkueita:  16
Hallitseva mestari:  Hrvatski Dragovoljac
Ylempi taso:  Prva HNL
Alempi taso:  Treća HNL
Sivusto:  https://hns-cff.hr/natjecanja/druga-hnl/
2. HNL (kroatiaksi Druga hrvatska nogometna liga, monesti Druga HNL) on Kroatian miesten jalkapallon toiseksi korkein sarjataso. Ensimmäinen kausi pelattiin vuonna 1992. Sarjan järjestää Kroatian jalkapalloliitto.
Joukkueet kaudella 2021–2022

NK BSK Bijelo Brdo
HNK Cibalia
NK Croatia Zmijavci
GNK Dinamo Zagreb II
NK Dubrava
NK Dugopolje
NK Kustošija
NK Inter Zaprešić
NK Jarun
NK Opatija
NHK Orijent 1919
NK Osijek II
NK Rudeš
NK Sesvete
NK Solin
NK Varaždin
Mestarit

| Vuosi | Etelä | Länsi | Pohjoinen | Itä | Keski |  |
| --- | --- | --- | --- | --- | --- | --- |
| 1992 | NK Primorac 1929 | NK Pazinka | NK Radnik Velika Gorica |  |  |  |
| 1993 | NK Primorac 1929 |  | NK Dubrava |  |  |  |
| 1994 | NK Neretva |  | NK Marsonia |  |  |  |
| 1995 | NK Uskok | NK Hrvatski Dragovoljac | NK Slavonija Požega |  |  |  |
| 1996 | NK Junak Sinj | NK Samobor | NK Slaven Belupo |  |  |  |
| 1997 | RNK Split | NK Jadran Poreč | NK Hodošan | NK Croatia Đakovo | NK Lučko |  |
| 1998 | RNK Split | NK Jadran Poreč | NK Čakovec | HNK Cibalia | HNK Segesta |  |

| Vuosi | Etelä | Pohjoinen |  |
| --- | --- | --- | --- |
| 1999 | HNK Vukovar '91 | HNK Vukovar '91 |  |
| 2000 | NK Marsonia | NK Marsonia |  |
| 2001 | NK Kamen Ingrad | NK Kamen Ingrad |  |
| 2002 | NK Istra | HNK Vukovar '91 |  |
| 2003 | NK Inter Zaprešić | NK Marsonia |  |
| 2004 | NK Istra 1961 | NK Međimurje |  |
| 2005 | NK Novalja | HNK Cibalia |  |
| 2006 | HNK Šibenik | NK Belišće |  |
| 2007 | NK Inter Zaprešić | NK Inter Zaprešić |  |
| 2008 | NK Croatia Sesvete | NK Croatia Sesvete |  |
| 2009 | NK Istra 1961 | NK Istra 1961 |  |
| 2010 | RNK Split | RNK Split |  |
| 2011 | HNK Gorica | HNK Gorica |  |
| 2012 | NK Dugopolje | NK Dugopolje |  |
| 2013 | Hrvatski Dragovoljac | Hrvatski Dragovoljac |  |
| 2014 | NK Zagreb | NK Zagreb |  |
| 2015 | NK Inter Zaprešić | NK Inter Zaprešić |  |
Chesley Bonestell

Chesley Bonestellin maalaama kuva Wernher von Braunin suunnittelemasta avaruusasemasta.
Chesley Bonestell (1. tammikuuta 1888 San Francisco, Kalifornia – 11. kesäkuuta 1986 Carmel Kalifornia) oli yhdysvaltalainen taidemaalari, muotoilija ja kuvittaja, joka maalasi muun muassa science fiction- ja fantasiataidetta. Suomessa Bonestell tunnetaan kirjasta Avaruuden valloitus, jonka hän kirjoitti Willy Leyn kanssa.
Elämä

Opiskeltuaan arkkitehdiksi kolme vuotta Bonestell teki töitä monille yrityksille, ja suunnitteli muun muassa Chrysler Buildingin julkisivun sekä maalasi Golden Gate -sillan rakennusvaiheet.
1930-luvun suuren laman saavuttua Amerikkaan Bonestell muutti Englantiin, jossa maalasi arkkitehtuurikuvia eräälle lehdelle. 1930-luvulla Bonestell muutti takaisin Yhdysvaltoihin Hollywoodiin missä laati kuvia moniin elokuviin, esimerkiksi Citizen Kane -eloluvaan. Vuonna 1938 Bonestell maalasi ensimmäisen avaruuskuvansa, jossa oli Jupiter jostain sen kuusta nähtynä. Avaruus kiinnosti häntä läpi koko elämän.
Bonestell keskittyi 1940-luvun puolivälistä lähtien taiteessaan yhä enemmän avaruusmaailmaan. Bonestell pyrki usein tuottamaan valokuvamaista jälkeä. Vuonna 1949 hän julkaisi yhdessä Willy Leyn kanssa kirjan Avaruuden valloitus (1949). Bonestell maalasi pikkutarkasti mahtavia maisemia, joissa ihmishamot olivat jäykkiä. Viimeiseksi työkseen Hollywoodissa Bonestell avusti science fiction-filmin teossa. Bonestell kuvitti scifilehtien kansia ja julkaisi kirjoja ja artikkeleita muun muassa Wernher von Braunin kanssa. Chesley Bonestell edisti osaltaan Yhdysvaltain avaruusohjelmaa ja näki kuulentojen toteutuvan 20 vuotta "Avaruuden valloitus" kirjan julkaisun jälkeen.
Bonestellilla oli maalaus kesken, kun hän kuoli 98 vuoden ikäisenä 1986. Kuuluisin Bonestellin työ on maalaus, joka esittää Saturnusta Titanista nähtynä. Nykyään monet Bonestellin maalauksista näyttävät vanhahtavilta, mutta Bonestell lienee ollut esikuva monelle nuoremmalle avaruustaiteilijalle, kuten englantilaiselle David A. Hardylle.
Bonestellin mukaan on nimetty kraatteri Marsissa ja asteroidi.
Aiheesta muualla

Wikimedia Commonsissa on kuvia tai muita tiedostoja aiheesta .
Bonestell Space Art (englanniksi)
Bonestell1 (englanniksi)
novaspace Bonestell (Arkistoitu – Internet Archive) (englanniksi)
Damn Small Linux

| Damn Small Linux |
| --- | --- |
 DSL:n versio 3.0
Kehittäjä:  John Andrews 
Tuoteperhe:  GNU/Linux
Toiminnallinen tila:  Seisokki
Viimeisin vakaa versio:  4.4.10 (18. marraskuuta, 2008)
Ytimen tyyppi:  Monoliittinen
Lähdekoodimalli:  avoin lähdekoodi
Lisenssi:  GNU GPL
Aiheesta muualla
www.damnsmalllinux.org
Infobox OKNimi-testi OK: 
Damn Small Linux on minimaalisen pieni GNU/Linux -käyttöjärjestelmän jakelupaketti, joka on rakennettu Knoppixin pohjalta. Sitä kehitettiin alun perin 2005–2007.
DSL on nimensä mukaisesti erittäin pienikokoinen käyttöjärjestelmä, joka on suunniteltu mahtumaan 50 megatavun mini-CD:lle. Kokonsa puolesta se sopii myös erinomaisesti USB-muistille asennettavaksi. DSL on suunniteltu käynnistymään suoraan käytettävältä medialta, kiintolevyä ei tarvita. DSL:n tarkoitus ei ole olla pelkkä pelastustyökalu, vaan käyttökelpoinen minikokoinen työpöytäympäristö. Ikkunamanagerin pystyy versiosta 4.0 lähtien valitsemaan kahden todella kevyen väliltä, JWM ja Fluxbox.
DSL:n kehitys on tällä hetkellä seisokissa ja projektin tulevaisuus on epävarma. Robert Shingledeckerin (DSL:n merkittävän ohjelmoijan) mukaan hänet 'karkotettiin' projektin parista ja nykyään hän jatkaa työtänsä Tiny Core Linuxin kanssa, joka on kooltaan vain 10MB, jonka hän alun perin loi huhtikuussa 2008.
Ensimmäinen uusi julkaisu sitten vuoden 2007 tehtiin helmikuussa 2024. Uusi DSL perustuu antiX-jakeluun. Sen koko on 681 MB, jonka pitäisi mahtua CD-ROM-levylle, ja asennettuna 3,3 GB. Jakelu on ainoastaan x86-32-alustalle, eli 32-bittisille PC-koneille.
Aiheesta muualla

Wikimedia Commonsissa on kuvia tai muita tiedostoja aiheesta .
Damn Small Linux
Debian GNU/Linux -pohjaisia jakeluita
Collax
Damn Small Linux
Debian
Debian JP
Elive
Euronode
Floppix
Gnoppix
Knoppix
Linspire
Mepis
Morphix
Nexenta
Sidux
Skolelinux
Ubuntu
David Alroy

David Alroy eli Menahem oli 1100-luvulla vaikuttanut juutalaisen messiaanisen liikkeen johtohahmo. Alroyn tarina tunnetaan Benjamin Tudelalaisen kertomuksesta ja hän on myös fiktiivisen Benjamin Disraelin teoksen Wondrous Tale of Alroy (1839) päähenkilö.
Elämäkerta

Alroy syntyi Amadiyan kaupungissa Mosulin kaupungin itäpuolella. Hänen alkuperäinen nimensä oli Menahem ben Solomon. David nimeä hän alkoi käyttää julistettuaan itsensä juutalaisten kuninkaaksi. Alroyn johtamasta liikkestä kertovat historialliset lähteet ovat usein ristiriitaisia. Messiaaninen juutalainen liike oli saanut alkunsa mahdollisesti vuoristojuutalaisten keskuudessa Kaukasiassa. Yksi messiaan saapumisen merkkinä pidettiin islamin ja kristinuskon keskenäistä kamppailua ensimmäisen ristiretken alettua. Ristiretkeen liittyi myös juutalaisvastaisia verilöyöyjä. Alroyn Eliaksi julistautunut isä johti aikanaan tätä juutalaista liikettä. Lopulta Alroy julistettiin messiaaksi. Alroy oli sopiva henkilö asemaansa, sillä hän oli opiskellut Bagdadissa, tunsi niin muslimien tavat kuin juutalaisen mystiikan, minkä lisäksi häntä pidettiin taitavana taikurina. Liikkeen kannattajat alkoivat levittää tarinaa saapuneesta messiaasta kehottaen juutalaisia rukoilemaan ja paastoamaan. Liike sai kuitenkin myös vastustajia ja lopulta se tukahdutettiin.
Liikken tukahduttamisen jälkeen Alroy siirtyi Amadiyaan, joka tuolloin oli tärkeä muslimien tukikohta näiden sotaretkillä Edessaa (nyk. Şanlıurfa) vastaan. Alroy suunnitteli linnoitetun kaupungin valtaamista kannattaineen, joita kutsuttiin Amadiyaan Persiasta, Mosulista ja Azerbaidžanista. Saapujia neuvottiin tulemaan piilotettuen aseiden kanssa odottamaan lisäneuvoja. Häntä tukivat myös paikaa samaan tapaan tavoitelleet jesidit. Alroyn kyvyistä levitettiin huhuja, joiden mukaan hän oli esimerkiksi seldžukkisulttaanin vankina ollessaan käyttänyt taikuutta pakoon päästäkseen. Taikauskoisiin paikallisiin tällaiset tarinat tekivät vaikutuksen. Ennen suunnitelmien toteutumista Alroy murhattiin. Tarinan mukaan murhasta oli vastuussa hänen viranomaisten lahjoma appinsa.
Alroyn tarina tunnetaan Benjamin Tudelalaisen kertomuksesta. Benjamin mukaan Alroy kuoli vuoden 1160 paikkeilla, mutta on todennäköistä että Alroy oli kuollut jo aikaisemmin. Alroyilla oli kannattajia vielä hänen kuolmansa jälkeen. Azerbaidžanissa heidät tunnettiin menahemiitteina. Yhdistyneen kuningaskunnan pääministeri Benjamin Disraeli julkaisi vuonna 1839 Alroysta kertovan fiktiivisen teoksen Wondrous Tale of Alroy.
Kirjallisuutta

Benjamin D'Israeli: Alroy Gutenbergissä, suom. Waldemar Churberg
5m

| Vitonen |
| --- | --- |
 Kansainvälinen 5m Lill-Ulla L-31
Tyyppi:  kölivene, konstruktioluokka
Suurin pituus (LOA):  n. 9,50 m
Vesilinjan pituus (LWL):  n. 6,50 m
Leveys:  n. 1,90 m
Syväys:  max 1,1 m
Paino:  1 700 kg
Isopurje:  n. 15,0 m2
Fokka / Genua:  n. 7 m2
Spinaakkeri:  n. 40 m2
LYS:  1,02
Moottori:  ei ole
Miehistö:  3
Makuupaikkoja:  ei ole
Suunnittelija:  useita, esim. Gösta Kynzell, Jarl Lindblom
Suunnitteluvuosi:  1929-
Kansainvälinen 5m eli "Vitonen" on kansainvälinen kilpakäyttöön suunniteltu pienehkö purjevene. Vitosia oli Suomessa vuonna 2010 noin 30 eli enemmän kuin koskaan aikaisemmin, ja luokka kasvaa edelleen tasaisesti 1–2 veneen vuosivauhtia. Vitoset ovat luokkana pitäneet kiinni puutakiloistaan ja dacron-purjeistaan ja täten vältelleet suuremmissa klassikkoluokissa kuten Kuutosissa tapahtuvan ”kilpavarustelun”. Vene kuuluu suurimpiin klassisiin veneluokkiin Suomessa.
Sota ja britit estivät olympiahaaveet

Veneen syntyyn vaikutti R-mittasäännön mukaan suunniteltujen veneiden kalleus ja se, että 6mR-veneet eli Kutoset olivat monien mielestä 1920-luvun lopulla taloudellisesti tavallisten purjehtijoiden ulottumattomissa. Näin syntyi ajatus kolmihenkiselle miehistölle tarkoitetusta pienemmästä veneestä. Ehdotuksia oli 1920-luvulla esitetty useampia ja lopulta Union de Societes Nautique Francaise eli Ranskan purjehtijaliitto esitteli vuonna 1929 säännön, joka hyväksyttiin Lontoossa. Mittasääntö oli kansainvälinen, mutta luokkaa ei ole koskaan kirjattu Lloyd's Register of Shippingiin, joten vitoset eivät ole varsinaisia R-veneitä kuten Kasit ja Kutoset. Viitosia ehdotettiin olympialuokaksi muun muassa vuonna 1938 Kansainvälisen Purjehtijaliiton kokouksessa, josta Suomen edustaja Henrik Ramsay joutui ilmoittamaan kielteisen päätöksen. Yhdeksi syyksi tähän on epäiltyselvennä englantilaisten penseää suhtautumista uutta luokkaa kohtaan – olihan aloite alun pitäen ranskalainen.
Suomessa suuri kasvava vitosluokka

Suomessa on tällä hetkellä vitosia noin 30 kappaletta. Suurin laivue eli runsas kolmasosa veneistä on HSS:n rekisterissä. Vitosista ei koskaan tullut aidosti kansainvälistä luokkaa, vaikka ennen toista maailmansotaa veneitä oli rakennettu yli 300 kappaletta – Suomen ja Ruotsin lisäksi muun muassa Tanskassa, Sveitsissä, Ranskassa, Argentiinassa ja Uruguayssa. Ruotsissa on nykyään vielä yli 100 vitosta. 5.5m-metristen veneiden nousu maailmansodan jälkeen vaikutti luokan hiipumiseen. Suomessa vitosten toiminta oli sotien jälkeen olympialuokaksi valitun 5.5-luokan kulta-aikana eli 1950-luvulta aina 1980-luvun lopulle vähäistä.
Vitoset Suomen klassikkopurjehduksen nousun pioneerejä

Klassisen purjehduksen nousi alkoi erityisesti piennemmistä luokista 1980–1990-lukujen taitteessa, ja tänään Suomessa on enemmän vitosia kuin koskaan, noin 30 kappaletta. Suurin osa veneistä on ostettu Ruotsista, josta veneitä tulee edelleen 1–2 veneen vuosivauhtia. Vitosten vajaan parinkymmenen aktiivisen kilpailevan veneen aktiivisuden päihittää klassikoissa vain kutoset, joiden lähdöissä viime aikoina on ollut peräti kolmattakymmenettä venettä lähtöviivalla. Yllättävästi vitoset ovat aktiivisuudessaan ohittaneet monin kerroin 5.5-luokan, jonka toiminta Suomessa on 2010-luvulle tultaessa suhteellisen vaatimatonta.
| Vene | Purjenro | Rakennusvuosi | Suunnittelija | Telakka | Pursiseura |
| --- | --- | --- | --- | --- | --- |
| Marina | L-1 | 1936 | Hans Roberts | Åbo Båtvarv | ASS |
| Barbro | L-2 | 1936 | G.L.Stenbäck | Åbo Båtvarv | HSS |
| Why Not | L-3 | 1936 | Birger Slotte | Jakobstads Båtvarv | HSS |
| Birgitta | L-4 | 1938 | Nils Björk | Pahan.Veneveistämö | HSS |
| Ghita | L-5 | 1937 | G.L.Stenbäck | Åbo Båtvarv | NJK |
| Signe | L-9 | 1937 | Jarl Lindblom | Pahan.Veneveistämö | DMSK |
| Carola | L-10 | 1937 | Gösta Kynzell | Wilenius Båtvarv | ASS |
| Eros | L-11 | 1937 | Tore Holm | Blekholmens Båtvarv | ASS |
| Lina | L-12 | 1938 | Jarl Lindblom | Åbo Båtvarv | HSS |
| Inga-Lill | L-13 | 1939 | Gösta Kynzell | Wilenius Båtvarv | HSS |
| Aloha | L-17 | 1941 | Einar Olofsson | Forströms Båtvarv |  |
| Magdalen | L-18 | 1944 | Jarl Lindblom | A.Poikolainen | ASS |
| Marianne | L-19 | 1941 | Jarl Lindblom | Åbo Båtvarv |  |
| Vifem | L-20 | 1941 | Jarl Lindblom | Åbo Båtvarv |  |
| C´la vie | L-21 | 1943 | Jarl Lindblom | A.Poikolainen |  |
| Zorina | L-22 | 1945 | Jarl Lindblom | A.Poikolainen | HSS |
| Rose-Marie | L-24 | 1943 | Jarl Lindblom | A.Poikolainen |  |
| Going | L-26 | 1938 | Tore Holm | Holms Yachvarv |  |
| Linda | L-27 | 1948 | Jarl Lindblom | Laivateollisuus | ASS |
| Albertina | L-28 | 1939 | R.Andersson | Vaxö Båtvarv | ÅSS |
| Diana | L-29 | 1948 | Gösta Kynzell | Wilenius Båtvarv | ASS |
| Eystra | L-30 | 1940 | Tore Sunden | Arendals Båtvarv | HSS |
| Lill-Ulla | L-31 | 1945 | Tore Holm | Arendahls Båtvarv | NJK |
| Våglek | L-32 | 1947 | Gunnar Harme | Ernst Örman | VP |
| Röde Orm | L-33 | 1941 | Roy Sherman | Hj.Johansson | HSS |
| Blåtunga | L-34 | 1946 | Roy Sherman | Arendahls Båtvarv | HUS |
| Liss-Gun III | L-35 | 1942 | Arvid Laurin | Kungsörns Båtvarv | BS |
| You-Too | L-36 | 1942 | Tord Sunden | Arendahls Båtvarv | ASS |
| Victoria | L-37 | 1942 | Roy Sherman | Hj.Johansson | BS |
| Tiara | L-38 | 1937 | Tore Holm | Holms Yachtvarv | HSS |
Aiheesta muualla

Vitosten kotisivu (Arkistoitu – Internet Archive)
Jorma Rautapään kuvia kilpailevista vitosista
City of Westminster

| City of Westminster |
| --- | --- |
 Westminsterin palatsi
 City of Westminsterin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°29′53″N, 0°08′13″W
Pinta-ala:  21,487 km2
Väkiluku:  255 324  (2018)
Lähialueet:  Brent, Camden, Lontoon City, Lambeth, Wandsworth, Kensington and Chelsea
 fiCity of Westminster 
City of Westminster on Sisä-Lontooseen kuuluva kaupunkipiiri, joka sijaitsee Suur-Lontoon sydämessä West Endissä. Se sijaitsee Lontoon Cityn länsipuolella ja Kensington and Chelsean kaupunkipiirin itäpuolella, ja sen eteläisenä rajana on Thamesjoki. City of Westminsterin pinta-ala on 22 neliökilometriä, ja siellä asui vuonna 2017 noin 245 000 ihmistä.
Kaupunginosa luotiin vuonna 1965, kun Westminsterin, Paddingtonin ja St Marylebonen kaupunkipiirit yhdistettiin. Sen jälkeen Westminster sai kaupunginoikeudet, joita piti ennen hallussaan pienempi Westminsterin metropolihallintopiiri.
Lukuisten laajojen puistojen ja avoimien paikkojen lisäksi City of Westminsterin väestötiheys on korkea. Monet yleisesti tunnetut Lontoon nähtävyydet sijaitsevat Westminsterin kaupunkipiirissä, kuten Buckinghamin palatsi, Westminsterin palatsi ja Downing Street 10. City of Westminster on jaettu useisiin toisistaan erottuviin alueisiin, kuten Westminsterin vanhaan poliittiseen alueeseen, johon kuuluu Westminsterin palatsi, ostosalueisiin Oxford Streetin, Regent Streetin, Piccadillyn ja Bond Streetin ympärillä, ja yöviihteen Sohon alueeseen. Kaupunkipiiriä hallinnoi Westminsterin kaupunginvaltuusto.
Käännös suomeksi
Dennis Mims

| Dennis Mims> Henkilötiedot |
| --- | --- |
Koko nimi:  Dennis Mims
Syntynyt: 15. lokakuuta 1980 (ikä 43)
Kansalaisuus:   Yhdysvallat  Turkki
Koripalloilija
Pelipaikka:  Sentteri
Pituus:  205 cm
Paino:  110 kg
Pelaajaura
Yliopistojoukkueet
1998–2001:   Virginia Tech
Seurajoukkueet
2002–2003 2003–2004 2004–2005 2006 2006–2007 2007–2008 2008–2009 2009–2010  2010–2011 2011–2012 2012–2013 2013 2014–:   Basket Draghi Novara  Al Sadd Sports Club  London Towers  Piratas de Bogotá  Ormanspor  Yeşilyurt  Beşiktaş JK  İstanbul Büyükşehir Belediyespor  İTÜ Istanbul  Giants Düsseldorf  KB Trepça  BC Palangos  Tallinna Kalev
Dennis Mims (s. 15. lokakuuta 1980) on yhdysvaltalais-turkkilainen koripalloilija.
Virginia Techissä yliopistokoripalloa vuosina 1998–2001 pelannut Mims on pelannut usean eri maan sarjassa, kuitenkin kussakin joukkueessa pisimmillään noin kauden verran. Pisimpään hän on pelannut turkkilaisissa seurajoukkueissa, joissa on muun muassa pelannut Euroliigaa. Lokakuussa 2006 Mims saapui näytille suomalaiseen Tampereen Pyrintöön. Mims pelasi Pyrinnössä kaksi ottelua 4,0 pisteen ja 5,5 levypallon keskiarvoilla, minkä jälkeen seura vapautti hänet kokoonpanostaan. Vuonna 2012 Mims lähti saksalaisseurastaan palkanmaksuongelmien vuoksi.
5 sormee

| 5 sormee Nopsajalka |
| --- | --- | --- |

Studioalbumin tiedot
 Äänitetty : 2008–2009 Swifty Feet ja Ghetto Blaster studioilla
 Julkaistu: 11. maaliskuuta 2009
 Formaatti: CD
 Tuottaja(t): Nopsajalka DJ Svengali DJ Polarsoul
 Tyylilaji: dub, dancehall, reggae, pop
 Kesto: 36.59
 Levy-yhtiö: Monsp Records
Listasijoitukset
  Suomen virallinen lista: 16.
Nopsajalan muut julkaisut
| Villi inkkari 2008 | 5 sormee 2009 | Kuningas soundi 2010 |
5 sormee on reggaeartisti Nopsajalan toinen studioalbumi. Albumin julkaisi Monsp Records 11. maaliskuuta 2009. Albumi nousi ilmestymisviikollaan Suomen virallisen albumilistan sijalle 16. Viikko jäi levyn ainoaksi listalla.
Taustaa

Albumin tuotannosta vastaavat DJ Svengali ja Nopsajalka itse. Poikkeuksena kappale "Ring Tone", jonka on tuottanut DJ Polarsoul. Kappaleesta "Lanteilla" on julkaistu musiikkivideo, jolla vierailee rap-artisti Super Janne. Super Janne ei kuitenkaan ole mukana kappaleen albumiversiolla.
Kappaleet

Valmiina – 2.50
Ihmees – 3.50
Jäljillä – 3.19
Koko illan – 3.19
Näin mä näin – 3.10
Ring Tone – 2.36
Lanteilla – 3.33
Villiks – 3.40
Jano – 4.24
Se juttu – 2.45
Tunteet – 3.39
"Villiks" -kappale sisältää samplen Reel 2 Real kappaleesta "I Like to Move It". "Ring Tone" -kappaleen biitti on taas lainattu Jonden "Myrkytetty kansa" -kappaleesta.
Arvostelut

Noise.fi:
Tuoreet Platat:
Aiheesta muualla

"Lanteilla" -musiikkivideo YouTubessa
Čitluk

| Čitluk Читлук |
| --- | --- |
 Čitlukin kunnan sijainti Bosnia ja Hertsegovinan kartalla
 Koordinaatit: 43°14′N, 17°42′E 
Valtio:  Bosnia ja Hertsegovina
Entiteetti:  Federaatio
Kantoni:  Hertsegovina-Neretva
Hallinto:  
 – Hallinnon tyyppi:  Kunta
 – Pormestari:  Ivo Jerkić
Pinta-ala:  
 – Kokonaispinta-ala:  181 km²
Väkiluku (2013):  18 140
 – Väestötiheys:  100 as./km²
 
 www.citluk.ba 
Infobox OKVirheellinen NIMI-arvo: 
Čitluk (Читлук) on kaupunki eteläisessä Bosnia ja Hertsegovinassa. Čitlukin kunnassa oli vuoden 2013 väestönlaskennassa noin 18 100 asukasta. Alueella asuu enimmäkseen kroaatteja.
Čitlukin kunnan alueella sijaitsee Međugorjen pyhiinvaelluskohde, jossa katoliset uskovat Neitsyt Marian ilmestyneen vuonna 1981 kuudelle kyläläiselle. Nykyisin Međugorjessa vierailee vuosittain noin miljoona pyhiinvaeltajaa ja matkailijaa.
Aiheesta muualla

Kuvia tai muita tiedostoja aiheesta Čitluk Wikimedia Commonsissa
Municipality of Čitluk
Bosnia ja Hertsegovinan kaupungit
Banja Luka
Bihać
Bijeljina
Bosanska Dubica
Bosanska Gradiška
Bosanska Krupa
Bosanski Brod
Bosanski Petrovac
Šamac
Bratunac
Brčko
Bugojno
Cazin
Čapljina
Derventa
Doboj
Donji Vakuf
Drvar
Foča
Glamoč
Gornji Vakuf
Grahovo
Gračanica
Gradačac
Itä-Sarajevo
Jajce
Kakanj
Kalesija
Konjic
Kupres
Livno
Lukavac
Ljubuški
Modriča
Mostar
Mrkonjić-Grad
Neum
Nevesinje
Novi Grad
Novi Travnik
Odžak
Orašje
Posušje
Prijedor
Prnjavor
Sanski Most
Sarajevo
Srebrenica
Srebrenik
Stolac
Široki Brijeg
Teočak
Teslić
Tešanj
Tomislavgrad
Travnik
Trebinje
Tuzla
Velika Kladuša
Visoko
Vitez
Zavidovići
Zenica
Zvornik
Žepče
Živinice
A.M.G.O.D.

| A> M.G.O.D. ...and Oceans |
| --- | --- | --- |

Studioalbumin tiedot
 Äänitetty : Abyss-B Studio
 Julkaistu: 20. helmikuuta 2001
 Tyylilaji: post-black metal industrial metal
 Kesto: 48.27
 Levy-yhtiö: Century Media
...and Oceansin muut julkaisut
| The Symmetry of I – The Circle of O 1999 | A.M.G.O.D. 2001 | Cypher 2002 |
A.M.G.O.D. on suomalaisen black metal -yhtyeen ...and Oceans in kolmas studioalbumi. Se julkaistiin vuonna 2001 levymerkillä Century Media Records.
Albumin nimi on lyhenne sanasta Allotropic / Metamorphic – Genesis of Dimorphism.
Levyllä yhtyeen musiikillinen puoli alkoi edustaa enemmän konemaista tyylilajia black metalin kuitenkin ollessa vahvasti läsnä. Esimerkkinä mainittakoon kappale New Model World, joka tuo mieleen lähinnä 90-luvun eurodance-yhtyeet.
Kappaleet

Intelligence Is Sexy – 5.15
White Synthetic Noise – 5.30
Tears Have No Name – 6.13
Esprit De Corps – 3.35
Odious & Devious – 6.16
Of Devilish Tongues – 5.44
Postfuturistika – 5.41
TBA in a Silver Box – 4.18 (instrumentaali)
New Model World – 5.55 (instrumentaali)
Kokoonpano

Killstar – laulu
Tripster – kitara
7Even II – kitara
Atomica – bassokitara
Martex – rummut
Plasmaar – kosketinsoitin